NaiveNeuron/SloPal huggingface dataset:
P. Paška, predseda NR SR: (2009-06-24):
Poprosím teraz pána poslanca Pelegriniho, aby uviedol hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 25/2006 Z. z. o verejnom obstarávaní, je to tlač 1139.
Michelko, Roman, poslanec NR SR (2024-04-19):
Som si stlačil, aha, tak. Dobre. Takže, pán poslanec, ja som predkladal štyri zákony a ja som pri niektorých zákonoch, ale nie pri tomto, hovoril, že ja osobne ako osoba neplánujem dať pozmeňovák. V prípade, pán Dostál, tuším, vo faktickej povedal, že som nevylučoval, alebo som priam naznačoval, že v tomto prípade v FPU ho podám. A to obdobie medzi prvým a druhým čítaním som využil na to, aby som zbieral čo najviac podnetov a dokladov o tom, ako tí ľudia sú nespokojní a aké sú ich veci a na toto som potreboval to obdobie, ktoré bolo relatívne dlhé, lebo však schôdza nešla. Čo sa týka komunikácie, viete, je to aj taká troška sociálna inteligencia. O mne sa vie, že som normálne aj schopný komunikovať, s pani kolegyňou chodíme veľmi často do debát a vždycky sme neosobní, vecní a prístupní racionálnym argumentom. Ale asi nebolo najšťastnejšie, keď poza môj chrbát bez môjho vedomia sa stretla s koaličnými poslancami a potom, a bez toho, aby som ja vôbec o tom vedel a aby som bol prizvaný, ja som jej vždycky naznačoval, že som ochotný komunikovať vecne a hľadať riešenia a to naozaj nepomáha potom riešeniu veci. Ja som potom sedel s koaličnými poslancami, jej argumenty sekundárne prevzali. Vyoponoval som, dovolím si tvrdiť, že v priebehu dvoch častí alebo na dvakrát sme sedeli a minimálne to malo dva a pol hodiny a potom sme si nejak povedali nejaké riešenia, ktoré sú hádam prijateľné, resp. myslím, že som dal pádnych argumentov. Takto sa to skrátka nerobí. Takže aj z oboch strán tam vznikli chyby. Možno sa poučíme pre budúcnosť.
Čepček, Martin, poslanec NR SR (2023-03-16):
Ďakujem. Pán premiér, právnici a ústavní právnici sa vyjadrujú, že podľa článku 119 ods. i) Ústavy Slovenskej republiky vláda, ktorá je v demisii, alebo vláda, ktorá je poverená dočasne, nemá kompetencie, aby sa vyjadrovala, hoci aj prezidentka dá súhlas k takýmto veciam. To znamená, to je taká prvá otázka. A druhá, či, pán premiér, už ste tie MIG-y odovzdali? Ďakujem.
Figeľ, Ján, podpredseda NR SR (2013-03-26):
Na vystúpenie pána poslanca sú faktické poznámky a je ich spolu šesť. Končím možnosť prihlásiť sa s faktickou. Nech sa páči, Alojz Přidal.
Paška, Pavol, predseda NR SR (2013-03-20):
Dávam teraz možnosť sa prihlásiť do rozpravy ústne. Nemám prihlášku. A pán poslanec Hlina, končím možnosť sa prihlásiť. Nech sa páči, máte slovo, pán poslanec.
Paška, Pavol, predseda NR SR (2012-09-18):
Ďakujem pekne. Pán poslanec Hlina, keď prídeme k hlasovaniu o príslušnom bode prerokovanom, tak dám o vašom návrhu hlasovať. Ale chcem vás upozorniť, že príslušný § 39 jasne definuje, akým spôsobom sa hlasuje, použitie technického zariadenia a v akých prípadoch sa hlasuje zdvihnutím ruky. Inak, samozrejme, aklamačné hlasovanie rokovací poriadok pozná, ale to má iný priebeh. Ale, samozrejme, o tomto dá návrh spravodajca pri príslušnom hlasovaní o prerokovanom bode programu. Takže, pán poslanec Vašečka, o vašom návrhu, ak dovolíte, aj vzhľadom na názory kolegýň a kolegov, by som hlasovať nedal. Dámy a páni, keď dovolíte, budeme teraz hlasovať o prerokovaných bodoch programu, potom pristúpime, tak ako bolo stanovené v programe, k voľbe predsedu NKÚ a podpredsedov NKÚ a členov Správnej rady Ústavu pamäti národa. Takže teraz poprosím pána predsedu výboru Jána Podmanického, aby uvádzal hlasovanie v prvom čítaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . Je to tlač 186.
Figeľ, Ján, podpredseda NR SR (2014-11-10):
Nasleduje Marián Kvasnička.
P. Paška, predseda NR SR: (2008-12-05):
(Hlasovanie.) 135 prítomných, 97 za, 4 proti, 34 sa zdržalo. Konštatujem, že sme schválili vládny návrh novely zákona č. 543/2007 Z. z. Teraz, pani poslankyňa Laššáková, vás poprosím, aby ste uviedli hlasovanie v prvom čítaní o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov, je to tlač 841. (Hlasovanie o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení zákona č. .../2008 Z. z. a o zmene a doplnení niektorých zákonov , tlač 841.)
Gažovičová, Tina, poslankyňa NR SR (2023-12-19):
Ďakujem za slovo, pán predsedajúci. Ďakujem veľmi pekne kolegovi Dejovi za jeho príspevok. Ja sa teda osobne veľmi teším, že, že v proslovenskom klube Progresívneho Slovenska sú až dvaja ľudia, ktorí sa naozaj dlhodobo venujú, venujú športu, a myslím si, že aj pre celé toto volebné obdobie to bude nesmierne dôležité. Lebo my tu teda teraz už dosť dlho diskutujeme o tom, že ide vzniknúť ministerstvo športu. Vieme, že v konečnom dôsledku s najväčšou pravdepodobnosťou v momente, ako nastane hlasovanie, tak tá koalícia si to odhlasuje, to ministerstvo vznikne, bude nový minister a všetko, čo okolo seba potrebuje, od šoféra cez kanceláriu a tak ďalej. Ale v konečnom dôsledku bude vykonávať aj nejakú agendu a bude veľmi dôležité celé najbližšie štyri roky naozaj dôkladne dozerať na to, čo sa tam bude diať na tom ministerstve. Lebo my už teraz poukazujeme napríklad to, že bude, že sa menia tie pravidlá pre registrovanie sa občianskych združení alebo teda celkovo združení, ktoré si žiadajú o dotáciu. My už teraz poukazujeme na to, že sú tam nejaké, nejaké zmeny ohľadom Tiposu a máme určité dôvodné podozrenie, že nám to nepríde zmysluplné, že nevidíme v tom nejaké vecné zámery, ale veď uvidíme, čo nakoniec sa na tom ministerstve bude diať. A ja sa teda veľmi teším a som presvedčená, že okrem iných práve, práve kolega Dej a kolegyňa Nash budú medzi tými, ktorí naozaj budú veľmi dôkladne celé štyri roky sledovať, čo sa tam deje, či to naozaj tomu športu prospieva, alebo je to iba čierna diera na peniaze zo štátneho rozpočtu. Ďakujem pekne.
Grendel, Gábor, podpredseda NR SR (2021-05-05):
S faktickou poznámkou pán poslanec Dušan Galis.
B. Bugár, podpredseda NR SR: (2002-05-22):
P. Tatár, poslanec: Ďakujem pekne za slovo. Musím zopakovať, že my sme sa jediní správali zodpovedne voči programovému vyhláseniu vlády a voči budúcnosti dnešnej mladej generácie, čo sa týka dôchodkov a dôchodkovej reformy. Neurobil to nikto iný a znova chcem poďakovať všetkým poslancom, ktorí náš návrh podporili, aj keď to nebolo dostatočné. Musím povedať od začiatku až do konca, že my odmietame voľbu menšieho zla. Čo sa týka rozdeľovania peňazí. Ak SDĽ alebo SDKÚ plytvajú tam, kde sa nemá plytvať a, jednoducho, idú zaťažovať dnešné a budúce generácie zvyšovaním dôchodkov, tak je to politicky hazardný prístup, ktorý my odmietame. Čo sa týka toho, či sme alebo nie sme sociálni. Len si všimnite, čo som veľmi jasne povedal. Náš návrh bude smerovať k tomu, aby boli predovšetkým zvýšené dôchodky tým najchudobnejším dôchodcom. A, jednoducho, bez nejakej dlhodobej systémovej zmeny, ktorou je jedine dôchodková reforma, nikdy nebudeme môcť urobiť spravodlivé dôchodky, pretože toto nie sú spravodlivé dôchodky, ktoré dnes máme. Musím priamo zopakovať, že od nás nikdy nemôžete očakávať, že budeme odporúčať voliť menšie zlo. Naopak. Ďakujem pekne.
Paška, Pavol, predseda NR SR (2012-09-12):
Ďakujem pekne. Pán Gál bol posledný písomne prihlásený. Dávam možnosť sa prihlásiť do rozpravy k tomuto návrhu ústne. Končím možnosť sa prihlásiť. Páni poslanci Kadúc a Miškov. Pán poslanec, máte dlhšie vystúpenie, aby sme vás neprerušovali, stihnete to? Dobre. Nech sa páči.
Grendel, Gábor, podpredseda NR SR (2022-12-01):
Pani poslankyňa Mierna.
Laššáková, Jana, podpredsedníčka NR SR (2013-09-05):
Nasleduje pán poslanec Mičovský. Nech sa páči, máte slovo.
J. Čech, poslanec: (2007-02-06):
Pán predsedajúci, dajte, prosím, hlasovať zo spoločnej správy o bodoch 1, 3, 4, 5, 7, 8, 10 až 16, bode 17 okrem odsekov 1, 2, 4 a 5, ku ktorým som podal pozmeňujúci návrh a o ktorých sa bude hlasovať osobitne, ďalej, o bodoch 18, 19 a 20 spoločne s návrhom gestorského výboru uvedené body schváliť.
Zmajkovičová, Renáta, podpredsedníčka NR SR (2012-05-03):
Reakciami pán poslanec Matovič na faktické poznámky.
Bugár, Béla, podpredseda NR SR (2017-09-07):
Pán poslanec Jurzyca.
Dostál, Ondrej, poslanec NR SR (2023-02-01):
Pán podpredseda Národnej rady Blanár, nie som členom Občianskej demokratickej únie, tá už neexistuje pekných pár rokov, som predsedom Občianskej konzervatívnej strany, ale tu som ako poslanec poslaneckého klubu SaS. A ja sa nepotrebujem stretávať s veľvyslancami západných krajín, aby som ich o niečom poučoval. Ja som rád, že väčšina, výrazná väčšina západných krajín sa vo veci ruskej agresie proti Ukrajine správa tak, ako sa správať má, že Ukrajinu podporujú. Vy ste povedali, že vy potrebujete s veľvyslancami komunikovať napriamo. No ja by som sa spýtal, že prečo. A hneď by som si aj odpovedal. No preto, lebo to, ako vy komunikujete verejne, je také, že to v podstate splýva s tým, ako komunikujú vo veci našej zahraničnopolitickej orientácie, vo veci postoja k Ukrajine aj fašisti. Tak možno im to na takých stretnutiach potrebujete vysvetliť, že to, čo hovoríte verejne, nie je úplne tak, ako si myslíte. My, čo hovoríme verejne to, čo si myslíme a nijako to nehráme, nemusíme, nemusíme sa teda pretvarovať, že niečo hovoríme verejnosti, v parlamente, na mítingoch a niečo iné na stretnutiach s veľvyslancami. A tie otázky, že či chcete, aby Rusko porazilo Ukrajinu, to nie sú žiadne sugestívne otázky. Vy hovoríte, že máme hovoriť o mieri a máme prestať vojensky podporovať Ukrajinu. Ale prestať podporovať Ukrajinu znamená uľahčiť Rusku, aby svoju agresiu dotiahlo do konca, do úspešného konca a aby Ukrajinu porazilo. Na tom nie je nič sugestívne, to je fakt.
Laurenčík, Milan, podpredseda NR SR (2021-06-22):
Ak ste dočítala už celý pozmeňujúci návrh, tak áno.
Suja, Miroslav, poslanec NR SR (2021-03-17):
Ďakujem za slovo, pán predsedajúci. Pani poslankyňa, ďakujem za vaše vystúpenie a tie slová slobodu a pokoj pre podnikateľov, to ani neviete, ako si vážim, že ste to takto verejne povedali, a verím tomu, že to aj tak myslíte, lebo vidíme veľakrát, že na tých drobných živnostníkov a podnikateľov, ktorí nemajú také silné zázemie ako tí oligarchovia a nevedia sa brániť, sa pozerá úplne ako na nejakých vyvrheľov. Závidí sa im a myslím si, že toto, čo ste povedali, je veľmi správne. Ja by som sa vrátil ešte k tým predchádzajúcim veciam. Čo je opakované rušenie nočného kľudu? To bolo by dobré, keby sa to tam zadefinovalo, lebo každý si to vykladá po svojom. Niekde, poviem príklad, rieši to trikrát polícia, je z toho zápis a už potom je to oficiálne, rieši sa to a prijímajú sa sankcie. Niekde stačia sťažnosti ľudí – aj závistlivcov – len napísať, alebo konkurencie cez nejakých ľudí a toto, myslím, že nie je správne. Ja si myslím, že ak to nebude riešiť polícia a bude to takýmto spôsobom, že sa budú sťažovať ľudia, vždy by malo byť ústne prejednanie za účasti obidvoch strán alebo viacerých strán, aby sa vedeli každý k tomu vyjadriť. Zažil som to osobne a veľakrát to došlo k zmieru a bolo to oveľa lepšie ako narušené vzťahy v tej malej obci alebo v meste. Takže ak budete dopĺňať alebo to nejako pozmeňovať, skúste sa na toto pozrieť, takisto to veľmi rád podporím. A veľakrát sa zneužíva, tieto otváracie hodiny tým, že, ja neviem, vo VZN-ku máte výnimku na penzión a podobne a zrazu má tých penziónov viacej, aj keď to nespĺňa absolútne, aby mohli tie hodiny mať dlhšie. To znamená, že možno by som aj toto nejako upravil, aby nedochádzalo k zneužívaniu tohto zákona. Ešte raz ďakujem za vaše vystúpenie.
Kuriak, Milan, poslanec NR SR (2021-10-05):
Ďakujem za slovo. Kolega Marek, odporcovia podpory a pomoci tehotným ženám dobre vedia, že v navrhovanom zákone nie je nič, kde by sme zamedzovali ženám rozhodnúť sa ísť na potrat. Oni len dookola vyhľadávajú zámienky, ako si ospravedlniť samé pred sebou neospravedlniteľné. Nechcú si priznať, že sa za ukončenie tehotenstva, že nechcú zvýšiť šancu narodiť sa viacerým deťom, z ktorých mnohé by boli prínosom aj pre spoločnosť a určite aj veľkým potešením pre matku a rodiny, ktoré sa aj vďaka možnosti zvýšenia pár hodín navyše správne sa rozhodnúť rozhodli správne a dali dieťaťu šancu narodiť sa a žiť. Ďakujem Anke za opakované predloženie tohto dôležitého zákona. Ďakujem aj všetkým kolegom, ktorí sa ako spolupredkladatelia pridali. Aj napriek tomu, že sme v hľadáčiku mnohých ultraliberálov a terčom útokov a posmeškov od niektorých z nich, ja osobne s radosťou tento zákon podporím a som rád, že som aj spolupredkladateľom. Ja radšej budem tmárom – od niektorých ľudí, u niektorých ľudí – patriacim do stredoveku, aj keď to vôbec pravda nie je. Chrániť život počatého dieťaťa je pre mňa cťou a som rád, že aj pre mnohých ďalších ľudsky normálne zmýšľajúcich ľudí. Chrániť právo na život by malo patriť do pokrokovej a demokratickej spoločnosti a, naopak, práve zabíjanie nevinných počatých detí či zdravotne postihnutých, patrí určite do stredoveku, kam nás neprávom posielajú. Ďakujem.
Hrnčiar, Andrej, podpredseda NR SR (2017-04-06):
Ďakujem. Ďalšiu otázku položil pán poslanec Elemér Jakab ministrovi dopravy a výstavby Slovenskej republiky Árpádovi Érsekovi: Vážený pán minister, aká je situácia vo vlakoch spájajúcich Komárno s Bratislavou po nasadení alternatívnych súprav? Za ministra dopravy a výstavby Árpáda Érseka bude odpovedať minister životného prostredia pán László Sólymos.
Zemanová, Anna, poslankyňa NR SR (2021-02-03):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní v gestorskom výbore, do 30 dní, a v gestorskom výbore do 32 dní od prerokovania návrhu zákona v národnom ra... v Národnej rade SR v prvom čítaní.
Danko, Andrej, podpredseda NR SR (2023-12-07):
Na vystúpenie pána poslanca dvaja poslanci s faktickou poznámkou. Pán poslanec Muňko.
Šeliga, Juraj, podpredseda NR SR (2020-05-14):
Pán poslanec Habánik.
Šeliga, Juraj, poslanec NR SR (2022-02-03):
Ďakujem pekne. Ja len krátko. Na to, aká je to jednoduchá úprava, čo sa týka textu, tak je to relatívne komplikovaná vec a ukazuje sa aj pri tom, čo povedal pán poslanec Susko, že na to nebude mať rovnaký názor. No faktom je a som rád, že to Ondrej spolu s ďalšími predkladajú, že to bolo potrebné upraviť, pretože aplikačná prax ukazovala úplne neudržateľné alebo naznačovala neudržateľné výklady, takže je dobré, že sa takouto vážnou témou zaoberáme. A zároveň chcem povedať, že hlasovanie o tomto bode bude dnes o jedenástej. Ďakujem pekne.
Hrnčiar, Andrej, podpredseda NR SR (2019-09-24):
Pán poslanec Vašečka.
Kollár, Boris, predseda NR SR (2021-10-07):
Prosím, prezentujme sa a hlasujeme. (Hlasovanie.) Prítomných 127 poslancov, za 81, proti 42, zdržali sa 3, nehlasoval 1. Aj tento návrh sme schválili.
Laššáková, Jana, poslankyňa NR SR (2011-09-07):
Teraz prosím, pán predseda, dajte hlasovať o tom, že Národná rada pridelí návrh zákona na prerokovanie dvom výborom, a to ústavnoprávnemu výboru a výboru pre ľudské práva a národnostné menšiny a aby za gestorský výbor určila ústavnoprávny výbor s tým, že prerokujú vládny návrh zákona v druhom čítaní výbory do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Laššáková, Jana, podpredsedníčka NR SR (2013-06-20):
V poradí deviatu, v poradí ôsmu otázku položil pán poslanec Mičovský, ktorý nie je prítomný v sále. Takže sa na jeho otázku nebude odpovedať. Deviatu otázku položil pán poslanec Jozef Mihál ministrovi práce, sociálnych vecí a rodiny Jánovi Richterovi, ktorého zastupuje pán poslanec Dušan Čaplovič, a otázka znie:  „Inšpektoráty práce údajne vysvetľujú zamestnávateľom, že absolventi stredných škôl, maturanti nemôžu po maturite pracovať na dohodu o brigádnickej práci študentov, pokiaľ nie je vykonaný zápis na vysokú školu. Takýto výklad Zákonníka práce však je v rozpore s § 228 ods. 2 tretia veta. Aký je váš názor, respektíve aký je názor ministerstva?“ Nech sa páči, pán minister. Odpovedať bude pán minister Dušan Čaplovič, ktorý zastupuje pána ministra Richtera. Nech sa páči, pán minister, poprosím vás o odpoveď, ako aj o oznámenie ukončenia odpovede.
Jurinová, Erika, podpredsedníčka NR SR (2013-02-07):
Nech sa páči.
Sulík, Richard, predseda NR SR (2011-03-31):
Pán poslanec Dostál.
Milanová, Natália, poslankyňa NR SR (2018-06-14):
Dovoľte mi len v krátkosti zareagovať. Taktiež si nemyslím, že to, čo a deje v Audiovizuálnom fonde aj na základe medializovaných informácií, je dobré, a nemyslím si, že by sme to fungovanie, tak ako je nastavené teraz, mali podporovať, pretože mám tam teda aj ja na základe osobných skúseností pochybnosti o tom, že pokiaľ sú dané peniaze z verejných zdrojov na nejaký projekt, ktorý je síce urobený aj dokončený, ale vieme o tom, že napr. subdodávatelia nie sú vyplatení, môžu to byť či rekvizitári, či špeciálni efektári, či maskéri, tak potom ich osudy sú koľkokrát také, ako sú osudy ľudí, ktorým neboli vyplatené peniaze z káuz, ako sú Váhostav, alebo tak ako to včera odznelo z úst prezidenta, ako sa to stáva aj v našom poľnohospodárstve. O tomto možno mnohí ľudia nevedia, ale sú ľudia, ktorí, žiaľ, neprežili vzhľadom na to, že tie peniažky za jednotlivé projekty im vyplatené neboli. A veľmi ma mrzí, že peniaze z Audiovizuálneho fondu, ktoré tí producenti dostali, tak sa nedostali potom následne tam, kam sa dostať mali. Takže verím tomu, že aj vďaka tomuto nášmu prieskumu, sa vyhneme situáciám, aby sa takéto veci naďalej opakovali. Tak verím, že budeme všetci v náprave tejto situácie nápomocní. Ďakujem, toľko z mojej strany.
Hrnčiar, Andrej, podpredseda NR SR (2016-09-22):
Dávam slovo spravodajkyni, ktorú určil navrhnutý gestorský ústavnoprávny výbor, poslankyni Kataríne Macháčkovej.
Paška, Pavol, predseda NR SR (2012-12-13):
Pán poslanec Želiezka.
Kéry, Marián, poslanec NR SR (2021-11-02):
Ďakujem pekne. Ja chcem upozorniť členov zahraničného výboru, že zasadnutie sa uskutoční dnes 12.05 hod. v miestnosti č. 149. Ďakujem.
Baška, Jaroslav, poslanec NR SR (2019-09-17):
Vážený pán predsedajúci, ďakujem veľmi pekne za slovo. Naozaj v krátkosti, aby sme ho stihli aspoň uviesť. Predložený návrh zákona je v prvom rade v súlade s Akčným plánom transformácie horného regiónu Horná Nitra, ktorý bol schválený toto leto uznesením vlády a je v súlade s pracovným materiálom Ministerstva hospodárstva Slovenskej republiky. Návrh zákona upravuje poskytovanie kompenzačného príspevku zamestnancom, ktorí ukončili zamestnanie so stálym pracoviskom v podzemí z dôvodu útlmu banskej činnosti. Čiže zopakujem ešte raz, sú to iba tí zamestnanci Hornonitrianskych baní, ktorí mali stále pracovisko v podzemí. Čiže nie všetci, nie všetci zamestnanci. Tí ďalší zamestnanci budú nasledovne riešení cez odstupné a na základe rozhodnutia rady, Rady Európskej únie z roku 2010 č. 787. Výška tohto kompenzačného príspevku a doba jeho poberania je závislá od doby zamestnania v baníctve a znova poviem, so stálym pracoviskom v podzemí. Keď bude mať nárok na tento kompenzačný príspevok, zároveň sa stane, štát bude za takéhoto poistenca štátu mesačne platiť Sociálnej poisťovni. Chcem povedať, že tento návrh sme komunikovali alebo vyšiel z dielne ministerstva hospodárstva, komunikovali sme to s baníckymi odbormi, s Hornonitrianskymi baňami, ktoré sú za tento návrh zákona o kompenzačnom príspevku a bol tento návrh prekonzultovaný aj s ministerstvom financií. V druhom čítaní urobíme určite, určité zmeny, ktoré sme si dohodli aj s ministerstvom práce a s ministerstvom financií. O aké počty ľudí sa jedná? Hornonitrianske bane majú v súčasnosti 3 200 zamestnancov. Z tých 3 200 zamestnancov je 1 700 baníkov, čiže bude sa jednať o tých 1 700 ľudí. Tie počty, ktoré, alebo tie výšky kompenzačného príspevku vychádzajú zo zárobkov týchto baníkov a by si zachovali nejaký štandard, ten štandardný príjem, keď budú prepustení z dôvodu útlmu baníctva na Hornej Nitre. Chcem podotknúť, že paralelne s týmto zákonom o kompenzačnom príspevku baníkov sa pripravuje národný projekt rekvalifikácie, ktorým žiadateľom bude Trenčiansky samosprávny kraj spoločne s partnermi s mestami Prievidza, mestom Handlová, Bojnicami a Novákmi, kde chceme, aby čo najviac ľudí prešlo týmito rekvalifikáciami a naozaj tento zákon o kompenzačnom príspevku baníkom sa bude týkať hlavne, alebo tento kompenzačný príspevok budú poberať tí baníci, ktorí odrobili v podzemí 10, 15 a viac rokov. Čiže ten najväčší príspevok, kompenzačný, môže dostať baník, ktorý odrobil v podzemí 30 rokov a ten kompenzačný príspevok bude niekde vo výške 816 eur. Chcem povedať, že priemerná hrubá mesačná mzda takéhoto baníka v súčasnosti, ktorý robí v podzemí, je tisíc štyristo, 1 400 eur, čiže čistá sa pohybuje niekde okolo 1 050 eur. Tento kompenzačný naozaj príspevok má slúžiť tým baníkom, ktorí prídu o prácu, aby mali zabezpečený tento kompenzačný príjem pre seba a vlastne pre ich, pre ich rodinu. Toľko na úvod z mojej strany, potom by som viac porozprával v rozprave. Ďakujem veľmi pekne.
J. Kovarčík, poslanec: (2007-05-17):
Dovoľte, aby som citoval môj návrh. Ako bod č. 3 do § 39 sa vkladá: „Monitorovaním osôb a dopravných prostriedkov na účely tohto zákona sa rozumie spracúvanie informácií o osobách a dopravných prostriedkoch v rozsahu údajov podľa Schengenského dohovoru18aa), ktoré získali útvary Policajného zboru pri plnení svojich úloh.“ Ďakujem.
Chmelár, Marián, poslanec NR SR (2019-10-23):
Ďakujem za slovo. Dovoľte mi, aby som... Vážené poslankyne, vážení poslanci, dovoľte mi, aby som predniesol návrh ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Tento návrh predkladajú do Národnej rady poslanci Národnej rady Slovenskej republiky za politickú stranu Kotleba – Ľudová strana Naše Slovensko, a to Marian Kotleba, Martin Beluský, Ján Kecskés a Marián Chmelár. Cieľom predkladanej novely ústavy je zastaviť schvaľovanie deficitných rozpočtov orgánov štátnej a verejnej správy a zamedziť tak ďalšiemu zvyšovaniu verejného dlhu Slovenskej republiky. Dôvody navrhovaného zákona vysvetlím v rozprave, do ktorej sa hlásim ako prvý.
Jurinová, Erika, podpredsedníčka NR SR (2014-10-17):
Pán spravodajca, chcete sa vyjadriť v rozprave? Nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní a o zmene a doplnení zákona č. 371/2004 Z. z. o sídlach a o obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov. Vládny návrh zákona má parlamentnú tlač 1126. Spoločná správa výborov má tlač 1126a. Pán minister. Nie, nie, nie. Ešte raz, ospravedlňujem sa. Áno. Áno. Takže ešte raz sa ospravedlňujem. Došlo k zmene programu, na ktorú som nereagovala. Takže ďalším bodom programu je druhé čítanie o vládnom návrhu zákona o energetickej efektívnosti a o zmene a doplnení niektorých zákonov . Vládny návrh zákona má parlamentnú tlač 1114, spoločná správa výborov má tlač 1114a. Nech sa páči, pán minister hospodárstva Pavol Pavlis, odôvodnite návrh zákona.
Kučerová, Viera, poslankyňa NR SR (2013-10-18):
Ďakujem. Pristúpime k hlasovaniu o pozmeňujúcich návrhoch zo správy ústavnoprávneho výboru. Gestorský výbor odporúča hlasovať spoločne o bodoch 1 až 8 s odporúčaním schváliť.
Bagačka, Michal, poslanec NR SR (2014-12-12):
Ďakujem za slovo. Pani kolegyňa, ja som povolaním učiteľ slovenského jazyka, takže ono skôr by som to rád tak skonštatoval, že to bola taká úvaha spojená s rozprávaním. Ale vráťme sa napríklad k vašej vete, že vlaky sú zadarmo a tým si kupujeme voličov. To potom by sme si museli kupovať voličov aj vtedy, keď im zvýšime minimálnu mzdu alebo keď sa zvýšia dôchodky. A takisto si nemyslím, že slovo „okrajové“ časti obyvateľstva, ktoré ste spomenula pri tých vlakoch, 2,5 mil. ľudí nie je podľa mňa okrajová časť. Alebo teda chcete povedať, že dôchodcovia sú okrajová čas obyvateľstva? A keď spomínate Cargo, viete, koľko ľudí muselo odísť z Carga za pána Figeľa? Dvetisíc. Ďakujem.
B. Bugár, podpredseda NR SR: (2002-05-24):
M. Aibeková, poslankyňa: Ďakujem pekne. Ak dovolíte, krátko zareagujem. Pán poslanec, ale tá situácia, ktorá v zdravotníctve je, je spôsobená absolútnym nedostatkom zdrojov. Korupcia v slovenskom zdravotníctve nie je pre nadbytok, že by som si vyberal ako pacient ešte niečo... (Hluk v sále.) Janko, prosím ťa.
Danko, Andrej, predseda NR SR (2016-09-13):
Ďakujem. Po vystúpení pani spravodajkyne prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Tibora Bastrnáka a Gábora Gála na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov . Návrh zákona má parlamentnú tlač 212. Návrh na jeho pridelenie na prerokovanie výborom je v rozhodnutí č. 216. Dávam slovo poslancovi Gáborovi Gálovi, aby návrh zákona uviedol.
Bugár, Béla, podpredseda NR SR (2011-07-07):
Ďakujem. Otváram všeobecnú rozpravu. Konštatujem, že som dostal písomnú prihlášku troch pánov poslancov za klub SMER. Pán poslanec Raši, pani poslankyňa Gabániová, pán poslanec Glváč. Ako prvý vystúpi pán poslanec Raši, nech sa páči. Potom pani poslankyňa Gabániová a pán poslanec Glváč, aby ste to mohli uverejniť na tabuli. Nech sa páči, pán poslanec Raši.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o štvrtom pozmeňujúcom návrhu pani poslankyne Záborskej. Technická oprava poplatkov.
Hort, Milan, podpredseda NR SR (2010-08-11):
Ďalej s faktickou poznámkou je prihlásený pán poslanec Martin Fronc. Nech sa páči.
Laššáková, Jana, podpredsedníčka NR SR (2012-09-26):
Pán poslanec, uvádzajte zákon, hej. Nie čo bude potom v druhom čítaní.
Puci, Róbert, poslanec NR SR (2017-06-20):
Ďakujem pekne. Zápisnica o výsledku tajného hlasovania o návrhu na voľbu generálneho riaditeľa Rozhlasu a televízie Slovenska, ktorá sa konala 20. júna 2017, opakovaná voľba. Na tajné hlasovanie o návrhu na voľbu generálneho riaditeľa Rozhlasu a televízie Slovenska bolo v opakovanej voľbe vydaných a poslanci si osobne prevzali 147 hlasovacích lístkov, teda opakovanej voľby, na opakovanej voľbe bolo prítomných 147 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu generálneho riaditeľa Rozhlasu a televízie Slovenska všetci poslanci odovzdali hlasovanie lístky. Zo 147 odovzdaných hlasovacích lístkov bol 1 neplatný a 146 platných. Podľa platných hlasovacích lístkov overovatelia zistili, že: – za Václava Miku hlasovalo: za 50, proti 86, zdržalo sa hlasovania 10, – za Jaroslava Rezníka hlasovalo: za 95, proti 45, zdržalo sa 6. Na voľbu generálneho riaditeľa Rozhlasu a televízie Slovenska je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe bol za generálneho riaditeľa Rozhlasu a televízie Slovenska zvolený Jaroslav Rezník. Overovatelia poverujú svojho člena Róberta Puciho oznámiť výsledok hlasovania Národnej rade Slovenskej republiky.
Šedivcová, Viera, poslankyňa NR SR (2014-07-09):
Vážené kolegyne, kolegovia, ďakujem za vaše faktické pripomienky, ja naozaj zastávam zásadu, že nereagujem v parlamente na invektívy. Takže nebudem reagovať ani na pána kolegu Lojza Hlinu a tiež nebudem reagovať ani na pána Přidala, pretože ja si myslím, že nie je odborník na sociálnu problematiku, tak ako ja nie som na energetiku a nereagujem, keď on vystupuje v rozprave. Na margo tohto pozmeňovacieho návrhu by som chcela povedať iba toľko, preto taký dlhý pozmeňovací návrh, pretože na ňom naozaj pracovali členovia sociálneho výboru tak z koalície, ako aj z opozície a do poslednej chvíle sme komunikovali aj s odborníkmi z praxe. Takže preto takýto dlhý pozmeňovací návrh a verím, že tento zákon vylepší, takže nehľadajte, páni kolegovia, za tým nič iné. A naozaj ja by som sa rada pohybovala v odbornej a profesnej rovine a nie v rovine invektív a zosmiešňovania, pretože naozaj častokrát by bol priestor na zosmiešnenie aj vás pri vašich vystúpeniach. Ale keďže som nie odborníčka na vašu tému, takže nebudem reagovať. Ďakujem pekne.
Mazurek, Milan, poslanec NR SR (2022-11-30):
My si musíme priznať, že Matovičovi nejde o to, aby ľuďom pomáhal, aby napravil krivdy, aby vyrovnal rozdiely spoločnosti, ktoré vytvárajú alebo prehlbujú nespravodlivosť, ale naopak, ide mu o to, aby týmto psychicky nenormálnym spôsobom ukájal svoj božský komplex a svoju túžbu manipulovať ľuďmi, ovládať ľudí a ak je to aj potrebné, ľuďom ubližovať. Lebo toto je výsledkom toho, čo tu reálne predviedol. Rok mal na to, aby hľadal spoločnú cestu, ako sa s lekárskym odborovým združením dohodnúť. Je deň pred podaním výpovedí a zmohol sa maximálne na to, že tu všetkým nadáva do teroristov, hovorí o korupcii, o podvodoch. Dva a pol roka tento človek reálne fyzicky vládne v štáte. Po dva a pol roku sa postaviť do pléna a hovoriť o tom, že tu máme skorumpovaných lekárov a jedny chamtivé svine, ktoré sa chcú nabaliť a berú si pacientov za rukojemníkov, veď on mal dva a pol roka na to, aby zlepšil situáciu v zdravotníctve. Každý si pamätáme miliardy eur, ktoré mohli ísť do zdravotníctva a pomôcť tak vybudovať normálny, konečne moderný systém zdravotnej starostlivosti, on prehajdákal na testoch, na MOM-kách. Štátni tajomníci na ministerstve zdravotníctva koľko fakturovali? 500-tisíc eur mesačne na MOM-kách a podobne. Tu sa robil biznis, tunelovali sa nekonečné zdroje peňazí, na priamo cez kamarátov nakupoval testy. Tam sa stratili stovky miliónov eur, ktoré mohli ísť priamo do toho, aby sa zvýšili platy sestrám, aby sa zvýšili platy lekárom, aby sa pomohlo dostať lepších, kvalitnejších zdravotníckych pracovníkov, ktorí odišli zo Slovenska za vidinou lepších podmienok v zdravotníctve v susedných krajinách. To všetko sa mohlo vyriešiť, len tie miliardy sú nenávratne fuč a nemôžu za to ani lekári, ani zdravotné sestry, ani robotníci, ani normálni slušní občania, ani opoziční poslanci, môže za to predovšetkým on a tá jeho banda pročkovcov, ktorá mu zase teraz pritakáva na túto jeho psychopatickú reč. On je zodpovedný za to, Miro, že to došlo do tohto stavu a že sme v tejto neutešenej situácii.
Holeva, Viliam, poslanec NR SR (2013-10-16):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, výboru pre hospodárske záležitosti a výboru pre verejnú správu a regionálny rozvoj a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní.
Kotleba, Marek, poslanec NR SR (2021-10-06):
Pán Dostál, pán poslanec Dostál, vraveli ste tu o tom, že nejaký poslanec z Progresívneho Slovenska, v tomto by sme podľa mňa mali mať jasno, pretože ja tu žiadneho poslanca z Progresívneho Slovenska nevidím, pretože taká strana nebola zvolená do parlamentu a je to napísané aj v dôvodovej správe. Čiže v tomto by sme podľa mňa mohli mať úplne jasno, aby sa to aj v budúcnosti nestávalo v tých dôvodových správach, aby tam uvádzal nejaké strany alebo nejaké hnutia, ktoré v Národnej rade ani nie sú. Druhá vec, vy chcete bojovať pre ľudí, nechcete, aby štát ľudí obmedzoval, aby im vlastne pomohol vo všetkom, ale veď sa pozrite na seba, čo robíte. Vy ste cez tieto vaše covid opatrenia ľudí pozatvárali, pripravili o živobytie, študentom ste zobrali možnosť štúdia, vzdelávania sa a vy chcete takto nejako pomáhať? Veď sa teda, prosím vás, nad sebou zamyslite a už naozaj stačilo týchto vašich nezmyslov, čo tu tárate dookola.
Zemanová, Anna, poslankyňa NR SR (2018-05-09):
Faktickú ešte nedáme?
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 132 poslancov, za 89, proti 6, zdržalo sa 36, nehlasoval 1. Uvedený návrh sme schválili.
Danko, Andrej, predseda NR SR (2018-10-16):
Poprosím, kľud v sále! A prosím poslancov, aby netelefonovali v rokovacej sále. (Neutíchajúci ruch v sále.) Poprosím vás o kľud ešte raz. Nech sa páči, pán minister.
Danko, Andrej, podpredseda NR SR (2024-09-17):
Ďakujem, pán poslanec. Keďže čítal pozmeňovací návrh, nechal som ho prečítať vcelku. Na vystúpenie pána poslanca osem faktických. Keďže je plánované hlasovanie, prerušujem, aby sme mohli 11.10 h hlasovať o prerokovaných bodoch a potom pokračujeme faktickými poznámkami. Ďakujem. (Prestávka.)
Laššáková, Jana, podpredsedníčka NR SR (2014-02-12):
Dobre.
Hudacký, Ján, poslanec NR SR (2015-05-14):
Ďakujem pekne, pán minister. Aj povedzme za tie drobné opravy, ktoré síce nehrajú rolu v súvislosti s meritom tejto otázky, vzhľadom na to, že ja momentálne mám tu v ruke, a predpokladám, že aj vy máte k tomu dosah, výpis z registra maltskej finančnej správy, kde tento investičný fond, o ktorom som hovoril, bol založený 7. mája 2014 a teda iba pár týždňov pred uzavretím tendra na privatizáciu o 12-tisíc železničných vagónov štátneho Carga. Chcem sa, chcem sa vás teda opýtať ako doplňujúcu otázku, či máte informácie o tom, že tento investičný fond bol špekulatívne zriadený iba pre túto privatizáciu a stoja za ním určité osoby zo Slovenska. A ak máte takéto info, viete aj identifikovať takéto osoby?
P. Kubovič, poslanec: (2009-02-10):
Návrh na vyslovenie súhlasu Národnej rady Slovenskej republiky s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej pridelil predseda Národnej rady Slovenskej republiky svojím rozhodnutím č. 893 z 8. januára 2009 na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre európske záležitosti a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Ústavnoprávny výbor Národnej rady Slovenskej republiky uznesením z 27. januára 2009 č. 559, Výbor Národnej rady Slovenskej republiky pre európske záležitosti uznesením z 20. januára 2009 č. 250 a Zahraničný výbor Národnej rady Slovenskej republiky uznesením z 29. januára 2009 č. 136 odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej bola schválená uznesením Zahraničného výboru Národnej rady Slovenskej republiky č. 140 z 29. januára 2009. Týmto uznesením ma výbor zároveň poveril plniť úlohy spoločného spravodajcu. Toľko, prosím, pán predsedajúci, otvorte rozpravu.
P. Hrušovský, podpredseda NR SR: (2002-06-26):
(Hlasovanie.) Prítomných je 70 poslancov. Páni poslanci. (Hlasy z pléna.) Prosím, prezentujme sa a hlasujme o bodoch 1 až 6 zo spoločnej správy s odporúčaním schváliť ich. Prosím, aby sa pripravili skrutátori. (Hlasy v sále.) Prosím skrutárov, aby zistili počet prítomných poslancov v rokovacej sále. 93 poslancov je prítomných v rokovacej sále. Páni poslanci, pýtam sa, kto je za návrh, aby sme schválili body 1 až 6 zo spoločnej správy. (Hlasovanie.) 85 poslancov za návrh. Kto sa zdržal hlasovania? Kto je proti? Dvaja páni poslanci sú proti. Konštatujem, že návrh sme schválili. Ďalší návrh, pán poslanec.
Laurenčík, Milan, podpredseda NR SR (2021-09-28):
Pán poslanec Dušan Jarjabek s faktickou poznámkou.
Saková, Denisa, ministerka vnútra SR (2019-05-16):
Všetky tieto medializované informácie, ktoré sa objavili aj ohľadne šikany, ohľadne atmosféru na úradu, na Úrade pre ochranu ústavných činiteľov, inšpekcia podpísala v pondelok podnet a všetko toto preveruje, akonáhle budeme mať výsledky vyšetrovania, budeme vás o nich informovať a dúfam, že to bude vo veľmi krátkej dobe. Ďakujem pekne.
Budaj, Ján, minister životného prostredia SR (2021-05-13):
Ďakujem pekne, pán predsedajúci. Vážené poslankyne, vážení poslanci, z poverenia vlády a v zastúpení ministra financií dovoľte, aby som vám predniesol materiál, návrh vlády, ktorý vláda Slovenskej republiky predkladá parlamentu na skrátené legislatívne konanie o vládnom návrhu, ktorým sa mení a dopĺňa zákon č. 425/2020 Z. z. o štátnom rozpočte na rok 2021. Vláda Slovenskej republiky dňom 12. marca 2020 vyhlásila mimoriadnu situáciu podľa § 8 zákona Národnej rady č. 42/1994 Z. z. o civilnej ochrane obyvateľstva v znení neskorších predpisov z dôvodu ochorenia COVID-19 spôsobeným koronavírusom SARS na území Slovenskej republiky. Nakoľko pandémia tohto vírusu spôsobila a ešte stále spôsobuje rozsiahle negatívne vplyvy na európsku aj domácu ekonomiku, ukázalo sa nevyhnutné prijať ďalšie opatrenia na zmiernenie týchto vplyvov na hospodárstvo Slovenskej republiky. Účelom návrhu zákona je prijať nevyhnutné úpravy v súvislosti s aktuálnou situáciou a riešiť krytie opatrení na boj s pandémiou. Ide predovšetkým o nákup vakcín, liekov, zdravotníckych pomôcok, ako aj o zabezpečení financovania schválených a pripravovaných schém pomoci podnikateľskému prostrediu a občanom. Na základe uvedených skutočností je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku navrhnúť Národnej rade Slovenskej republiky, aby vzhľadom na to, že štátu hrozia značné hospodárske škody, uzniesla sa na skrátenom legislatívnom konaní o vládnom návrhu zákona, ktorým sa mení a dopĺňa zákon č. 425/2020 Z. z. o štátnom rozpočte na rok 2021. Nech sa páči, skončil som, pán predsedajúci.
Grendel, Gábor, podpredseda NR SR (2021-05-05):
Ospravedlňujem sa, pán Suja, ale toto naozaj nie je procedurálny návrh. Takže vyhlasujem rozpravu za skončenú a pýtam sa, či chce zaujať záverečné slovo pán navrhovateľ. Nie. Pán spravodajca? Tiež nie. Takže prerušujem rokovanie o tomto bode programu. Ďalším bodom je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 539/2008 Z. z. o podpore regionálneho rozvoja v znení neskorších predpisov . Návrh zákona je uverejnený ako tlač 508, návrh na jeho pridelenie na prerokovanie výborom je v rozhodnutí č. 524. Slovo by mala mať pani poslankyňa Vladimíra Marcinková, aby za skupinu poslancov návrh zákona uviedla. Vystúpite namiesto pani poslankyne ako predkladateľ? Takže nech sa páči, pán poslanec Ledecký uvedie tento návrh zákona.
Blanár, Juraj, podpredseda NR SR (2022-11-09):
Vyhlasujem rozpravu za uzavretú. Predpokladám, že pán navrhovateľ, keďže vystupoval nemá záujem o záverečné slovo. Pani spravodajkyňa, máte záujem? Rovnako nie, takže môžem teda oznámiť, že zajtra o 11.00 hod. budeme hlasovať o tomto návrhu zákona. Ďakujem obom, pánovi navrhovateľovi aj pani spravodajkyni a prerušujem rokovanie o tomto bode programu. A rovnako aj ukončujem dnešný rokovací deň. Budeme pokračovať zajtra o 9.00 hod., tak ako avizoval pán predseda parlamentu, rokovaním v druhom čítaní o prerokovanom návrhu zákona pána ministra hospodárstva (tlač 1291). Ďakujem a prajem vám pekný večer. (Prerušenie rokovania o 18.13 hodine.) 86
I. Radičová, poslankyňa: (2008-11-25):
Po druhé viem o nariadení, ktoré spomínate, ja som preto, keď som zdôvodňovala financovanie tohto návrhu, podčiarkla, že po prvé to nezakladá nové nároky zo štátneho rozpočtu, pretože ide o kombináciu dávky, ktorú by ten občan poberal tak či tak. Čiže nie sú to nové nároky na výdavky. A čiastočne, podčiarkujem, čiastočne by sa dali využiť aj prostriedky z ESF v prípade splnenia takýchto podmienok, ale to nie je nevyhnutné, lebo, opakujem, nevytvára to nové nároky na... (Prerušenie vystúpenia časomierou.)
Soboňa, Juraj, poslanec NR SR (2019-03-29):
Ďakujem. Pán predsedajúci, teraz dajte hlasovať o tom, že Národná rada Slovenskej republiky schvaľuje predmetné uznesenie v znení schváleného pozmeňujúceho návrhu.
Poliačik, Martin, poslanec NR SR (2015-09-16):
Ďakujem. Som veľmi rád, pán kolega Bugár, že ste prišli s týmto príspevkom. Ak si pamätáte, ja som vám kedysi vyčítal, že v momente, keď sa má hovoriť o ľudských právach a právach menšín, tak vždy myslíte len na menšinu maďarskú, tak som rád, že v tej rétorike ľudskoprávnej nastáva aj vo vašich vystúpeniach posun, to je super. A chcel by som doplniť, že nestačí len nestrašiť, ale myslím si, že z pozície premiéra a z pozície ministrov vlády by zároveň mali zaznievať veci, kedy sa nepravdivé výroky uvádzajú na pravú mieru. To znamená, že nielen že by sa mal premiér vyvarovať takých vecí, že bude zbytočne strašiť 50-tisícmi a stavaním mešít a ja neviem čím všetkým, čo sú všetko veci, ktoré nikto nevie predpokladať, či sa tu budú diať, nebudú diať, či tu tí ľudia vôbec ostanú, tak isto pri tom výbere možno iba kresťanov, ktorý môže byť absurdný, ale ak by tu boli len tí, tak mešity sa stavať nebudú, tak nielenže by sa mal premiér a jeho ministri vyvarovať takýchto výrokov, ale zároveň by aktívne mali vyvracať rôzne bludy. Napríklad jeden z tých bludov bolo to, že ľudia, ktorí by mali prísť do Gabčíkova, vyhodia priehradu do vzduchu, hej? Ja si naozaj neviem predstaviť, akým spôsobom by sa toto mohlo stať, ale nechalo sa to zaznieť. Nikto z vlády nepovedal, že toto je hlúposť a to sa nikdy nestane, a tá komunikácia s Gabčíkovom bola natoľko podcenená, že vlastne výsledky už poznáme. A potom tu máme také veci, ako je to opatrné stavanie stanov v Malackách, kde ani náhodou nesmie... (Prerušenie vystúpenia časomerom.)
Števulová, Zuzana, poslankyňa NR SR (2024-05-15):
Nuž, pán Michelko, ja ani neviem, čo mám na tento váš príspevok povedať. Ako začalo sa to podľa mňa veľmi nemiestnym prirovnávaním k historicky k najhoršej udalosti, ktorá sa vôbec stala na našich územiach, akože ten koncentrák a podobne, to naozaj nerozumiem, čo to má čo spoločné so súčasnou situáciou a kde vy vôbec beriete legitimitu tu takéto slová v tejto súvislosti používať. Je to podľa mňa neúcta. Potom pokračujete nejakým historickým exkurzom, ktorý predpokladám, že ste chceli povedať, že vám to dáva legitimitu asi robiť tie zmeny v súčasnosti, lebo keď sa v minulosti diali neprávosti, tak to je asi ´carte blanche´ pre každého robiť tie neprávosti aj teraz, alebo teda neviem, ako si to inak vysvetliť. Potom pokračujete kádrovaním novinárov, kde tvrdíte, že Zuzana Kovačič Hanzelová bola príliš mladá, aby si dovolila otravovať nejakého riaditeľa niečím vo svojej vtedajšej pozícii. Prepáčte, ale toto ak nie je úplne že ukážka ageizmu, stereotypovo čiže nám a všetkého možného, tak ja už potom, že neviem, že čo. A potom nám tu ponúknete váš vlastný pohľad na programovú skladbu RTVS. Však uchádzajte sa o funkciu generálneho riaditeľa, keď chcete určovať, že čo má televízia vysielať alebo vyrábať. Ale nemýľte si parlament s recenziou programu akejkoľvek televízie. Ja len dúfam, že tento váš príspevok naozaj ako keby počúvalo čo najviac ľudí, lebo podľa mňa to bola tá najlepšia pozvánka na dnešný protest o osemnástej, kedy budeme všetci protestovať za to, aby sa takéto veci dané subjektívnymi názormi vládnej koalície v RTVS nediali. Ďakujem.
Paška, Pavol, predseda NR SR (2014-09-23):
Pán poslanec Kuffa.
Gašpar, Tibor, podpredseda NR SR (2024-10-23):
Reagovať na faktické bude pán poslanec Dostál, máte slovo.
Šmilňák, Martin, poslanec NR SR (2023-12-18):
Vážený pán kolega Szalay, vy ste sa venovali Úradu pre dohľad nad zdravotnou starostlivosťou a dali ste aj anekdotu, ste tam spomenuli aj záplavu, aj oheň. Ja som vás chcel doplniť vtipnou anekdotou z tej, z toho druhého konca tohto legislatívneho gulášu, z konca športu, ale nemám vtipnú anekdotu, ona, teda chýba jej vtip a ona to ani nie je celkom anekdota, skôr melodráma alebo taká otázočka, že za koľko hodín prebehne nový minister športu koľko kilometrov. To je, Janko Horecký je matematik, tak ešte to zopakujem, za koľko hodín prebehne nový minister športu koľko kilometrov. To nedáva zmysel. Tá otázka nedáva žiaden zmysel, lebo tam chýba jeden, aspoň jeden parameter, od ktorého by sa dalo odraziť. Chýba tam jedna zmysluplná veta alebo jeden zmyslupl... jedno zmysluplné číslo, podobne ako tomu návrhu na vznik ministerstva športu, tam proste nečítame žiaden parameter, nečítame žiadne zdôvodnenie, nevidíme tam nič, z čoho by sme sa mohli nejako odraziť, že prečo to je dobré a s čím sa to dá porovnať. Podobne ako nevidíme zmysel a ani argument v tom, prečo by sa mali meniť podmienky nezávislého Úradu pre dohľad nad zdravotnou starostlivosťou. A celé tieto dni, celý tento maratón je o tom, že dajte nám, kolegovia, nejaký, nejaký parameter, niečo na porovnanie, nejakú analýzu, nejakú dopadovú štúdiu, niečo, prečo by to malo takto byť. Nič? Ďakujem.
Danko, Andrej, predseda NR SR (2016-09-12):
Ďakujem. Na vystúpenie pána poslanca dve faktické poznámky. Uzatváram možnosť prihlásenia s faktickými poznámkami. Poprosím, pán poslanec Stanislav Mizík.
Blanár, Juraj, podpredseda NR SR (2022-10-04):
Ďakujem, pán navrhovateľ. Teraz nám prednesie spravodajskú informáciu k tomuto návrhu zákona pán poslanec Jozef Hlinka za navrhnutý gestorský výbor pre financie a rozpočet. Nech sa páči, pán spravodajca.
Šeliga, Juraj, podpredseda NR SR (2021-04-30):
Dobre. Samozrejme. Pán minister, nech sa páči, môžete reagovať.
Hort, Milan, podpredseda NR SR (2011-07-06):
Pán poslanec Martin Fronc s faktickou poznámkou, nech sa páči.
P. Hrušovský, podpredseda NR SR: (2002-01-31):
A. Engliš, poslanec: Pán minister, ja mám na základe určitých aj sťažností, a pokiaľ mám informácie, tieto sťažnosti ste dostali aj vy na ministerstvo, trošku iný názor, lebo si myslím jednoznačne, že zákon o konkurze a vyrovnaní je vo svojej podstate zlý z hľadiska, neviem, záujmu oživenia, reštrukturalizácie alebo vplyvu vôbec na zamestnanosť. Pretože jednoducho samotný správca má záujem hlavne na predaji, a nie riešení problémov. A to, že ich podporujú potom aj sudcovia, keď sa tento problém dostane na ich riešenie, preto som dal túto otázku, ma usvedčuje alebo ma presvedčuje o tom, že nie vždy sa koná celkom v súlade so zákonom, hlavne pri predaji a pri riešení vlastne problémov, finančných problémov tohto daného podniku. Preto vám dám doplňujúcu otázku. Ste presvedčený o tom, že sa tak deje aj v Košiciach? A ste presvedčený o tom, že sťažnosti, ktoré ste mali na Krajský súd v Košiciach, boli preverené tak, že skutočne môžeme byť pokojní, že sa to nedeje? Ja totiž mám iný názor.
Nicholsonová, Lucia, podpredsedníčka NR SR (2016-05-18):
Pán poslanec Galek, nech sa páči.
Jurinová, Erika, podpredsedníčka NR SR (2015-06-26):
Ďakujem pekne. Pán navrhovateľ, prosím vás, haló, pán poslanec, že prosím vás, ako navrhovateľ si sadnite na svoje miesto. Ďakujem. Vyhlasujem všeobecnú rozpravu za skončenú. Pardon, ešte pred tým faktická poznámka. Dávam možnosť teda pánovi poslancovi Jurzycovi, nech sa páči, áno, príliš rýchla som bola, pardon.
Bugár, Béla, podpredseda NR SR (2011-12-08):
Ďakujem. Dávam slovo spravodajcovi, predsedovi gestorského výboru pre zdravotníctvo pánovi poslancovi Viliamovi Novotnému. Nech sa páči.